钦定古今图书集成/明伦汇编/闺媛典/第108卷 > 皇清十四 > 刘氏女
## 钦定古今图书集成/明伦汇编/闺媛典/第108卷 > 皇清十四 > 刘氏女

按《汝宁府志》：“刘氏女，陈州诸生刘瑞征女，许字上蔡太学生王官淳子志。王与刘世亲也。康熙乙巳将嫁而王氏子死，女矢志从王执妇道。已而王母果至，执手泣诀，稽颡悲号，以合葬为请。闻者哽咽难语，仆从莫不长号失声，王母婉言劝谕而去。女旋自缢，一切金珠罗绮素珍爱者，悉摈弗御，惟以王氏所送孝服” 与聘簪函殓焉。女居蔡之东鄙，王处蔡之西偏，遵其遗言合窆。